Кориснички приручник КДЕ-а
kdesu
Покреће програм са повишеним овлашћењима.
kdesu -c наредба -d -f фајл -i име-иконице -n -p приоритет -r -s -t -u корисник --noignorebutton --attach ИД-прозора
kdesu генеричке-КДЕ-опције генеричке-КуТ-опције

Опис
КДЕ су је графичко прочеље за уникс наредбу su за КДЕ. Омогућава вам да покренете програм под другим корисником, задавши његову лозинку. КДЕ су није повлашћен програм, већ користи системску su.
КДЕ су има једну додатну могућност: може опционо да памти лозинке уместо вас. Ако се ослоните на ово, за сваку наредбу треба само једанпут да унесете лозинку.
Овај програм је намењен покретању из командне линије или из .десктоп фајлова.
Пошто се kdesu више не инсталира у $(kde4-config --prefix)/bin/ већ у kde4-config --path libexec, и стога више није у путањи (PATH), мораћете да је покрећете помоћу $(kde4-config --path libexec)/kdesu.

Опције
-c наредба 	Задаје да се наредба прослеђена као аргумент извршава под кореном. На пример, када пожелите да покренете нови менаџер фајлова, унели бисте у одзивник: $(kde4-config --path libexec)/kdesu -c dolphin.
-d 	Испис исправљачких података.
-f фајл 	Ова опција омогућава ефикасно коришћење КДЕ суа у .десктоп фајловима. Говори КДЕ суу да испита фајл задат параметром фајл: ако је тај фајл уписив за тренутног корисника, КДЕ су ће извршити наредбу под тим корисником; ако није, наредба се извршава под задатим корисником (подразумевано је то корен, root).
Параметар фајл обрађује се овако: ако почиње са /, узима се за апсолутну путању до фајла; иначе, узима се за име глобалног КДЕ поставног фајла.
-i име-иконице 	Задаје иконицу за употребу у дијалогу лозинке. Можете задати само име без наставка.
-n 	Без памћења лозинке. Искључује кућицу Упамти лозинку у дијалогу лозинке.
-p приоритет 	 Поставља вредност приоритета, на број између 0 и 100: 0 значи најнижи приоритет, а 100 највиши. Подразумевано је 50.
-r 	Стварновременско распоређивање.
-s 	Зауставља демона КДЕ суа, који у позадини кешира прихваћене лозинке. Ова могућност такође се може искључити опцијом -n при првом покретању КДЕ суа.
-t 	Укључује терминалски излаз. Такође искључује памћење лозинки. Ово умногоме служи у исправљачке сврхе; ако желите да покренете програм конзолног режима, употребите уместо овога стандардну su.
-u корисник 	Иако је најчешћа примена КДЕ суа извршавање наредбе под кореном, можете задати било које корисничко име и одговарајућу лозинку.
--noignorebutton 	Без дугмета за игнорисање.
--attach ИД-прозора 	Чини дијалог пролазним за икс програм одређен ИД-ом прозора.

Види још
su(1)
Детаљнија корисничка документација расположива је кроз help:/kdesu (унесите овај УРЛ у К-освајач, или извршите khelpcenter help:/kdesu).

Примери
Извршите kfmclient под корисником pera, с иконицом К-освајача у дијалогу лозинке:

$(kde4-config --path libexec)kdesu -u jim -i konqueror kfmclient

Аутори
КДЕ су написали су Герт Јансен jansen@kde.org и Пијетро Иљо iglio@fub.it.